PATVIRTINTA

Vilniaus specialiojo lopšelio – darželio

„Čiauškutis“ direktorės

2014 m. rugsėjo 18 d. įsakymu Nr. V-23

**VILNIAUS SPECIALIOJO LOPŠELIO – DARŽELIO „ČIAUŠKUTIS“**

**DIENOS SOCIALINĖS GLOBOS CENTRO**

**NUOSTATAI**

1. **BENDROSIOS NUOSTATOS**
2. Šie nuostatai reglamentuoja Vilniaus specialiojo lopšelio – darželio „Čiauškutis“ dienos socialinės globos centro (toliau – Centras), tikslus, funkcijas, darbo organizavimą.
3. Centras yra Vilniaus specialiojo lopšelio - darželio „Čiauškutis“ struktūrinis padalinys, pavaldus darželio „Čiauškutis“ Direktoriui.
4. Centras teikia dienos socialinės globos paslaugas 2 – 12 metų vaikams su negalia.
5. Centro veikla grindžiama Lietuvos Respublikos Konstitucija, Europos Sąjungos teisės aktais, Lietuvos Respublikos civiliniu kodeksu, kitais Lietuvos Respublikos įstatymais ir norminiais teisės aktais, Savivaldybės tarybos sprendimais, Savivaldybės administracijos direktoriaus įsakymais ir šiais nuostatais.
6. **CENTRO VEIKLOS TIKSLAS IR FUNKCIJOS**
7. Centro tikslas – spręsti neįgalių ir sutrikusio intelekto 2-12 m. vaikų socialinius poreikius ir problemas, teikiant kompleksinę pagalbą ir nuolatinę priežiūrą dienos metu.
8. Centro funkcijos:
   1. teikti specialiąsias socialines paslaugas:
      1. informavimo;
      2. konsultavimo;
      3. tarpininkavimo ir atstovavimo;
      4. laisvalaikio organizavimo;
      5. ugdymo organizavimo;
      6. maitinimo organizavimo (kai paslauga teikiama ilgiau nei 5 val. per dieną);
      7. psichologinė – psichoterapinė pagalba;
      8. kasdienio gyvenimo įgūdžių ugdymas ir palaikymas;
      9. darbinių įgūdžių ugdymas;
      10. sveikatos priežiūros paslaugos;
   2. vykdyti Savivaldybės pavedimus socialinių paslaugų srityje.
9. atstovauti socialinės globos gavėjų interesams valstybės ir savivaldybių institucijose ir įstaigose, nevyriausybinėse organizacijose, ginti jų teises.
10. bendradarbiauti su Centrą lankančių vaikų tėvais/globėjais, jei tai neprieštarauja vaiko interesams; teikti metodinę pagalbą, konsultacijas.
11. teikti dienos socialinės globos paslaugas, atitinkančias kiekvieno vaiko poreikius, pagal sudarytus, direktoriaus patvirtinus tvarkaraščius.
12. tvarkyti Centrą lankančių vaikų bylas.
13. Socialinių paslaugų poreikis nustatomas, socialinės paslaugos skiriamos, teikiamos ir už jas mokama vadovaujantis Lietuvos Respublikos Socialinių paslaugų įstatymu (2006 m. sausio 19 d. Nr. X-493), LR Socialinių paslaugų katalogu (2006 m. balandžio 5 d,. NR. A1-93), LR Vyriausybės nutarimu „Dėl mokėjimo už socialines paslaugas tvarkos aprašo patvirtinimo“ (2006 m. birželio 14 d., Nr. 583), Vilniaus miesto savivaldybės tarybos sprendimu „Dėl mokėjimo už socialines paslaugas tvarkos patvirtinimo pakeitimo (2014 m. gruodžio 3 d. NR. I-2160).
14. **CENTRO TEISĖS IR PAREIGOS**
15. Centras turi šias **teises**:

12.1. naudoti įsigytą ir patikėjimo teise perduotą turtą Lietuvos Respublikos teisės aktų nustatyta tvarka;

12.2. pirkti ir kitaip įsigyti Centro veiklai reikalingą turtą, juo disponuoti, sudaryti sandorius;

12.3. gauti paramą ir ją paskirstyti Centro lankytojams;

12.4. organizuoti darbus pagal viešųjų darbų programą;

12.5. organizuoti savanorių veiklą;

12.6. organizuoti studentų praktikos atlikimą Centre;

12.7. vykdyti ir dalyvauti programose bei projektuose socialinės paramos srityje;

12.8. organizuoti Centro darbuotojų mokymą ir kvalifikacijos kėlimą;

12.9. teikti Savivaldybei pasiūlymus dėl socialinių paslaugų Centre organizavimo;

12.10. skleisti socialinio darbo gerąją patirtį;

12.11. teisės aktų nustatyta tvarka gauti reikalingus veiklai vykdyti dokumentus ir informaciją;

12.12. bendradarbiauti su valstybinėmis, savivaldybių ir nevalstybinėmis organizacijomis bei kitomis įstaigomis ir organizacijomis, teikiančiomis socialines paslaugas, paramą ar labdarą.

1. Centro **pareigos** yra šios:

13.1. racionaliai naudoti valstybės ir savivaldybės biudžeto asignavimus pagal patvirtintas programų sąmatas šiuose nuostatuose numatytai veiklai vykdyti;

13.2. užtikrinti materialiojo turto saugumą ir tinkamą priežiūrą;

13.3. užtikrinti saugias darbo sąlygas;

13.4. užtikrinti teikiamų socialinių paslaugų kokybę;

13.5. nustatyta tvarka teikti veiklos planus ir ataskaitas bei garantuoti jų teisingumą.

1. **CENTRO FINANSAVIMAS IR AUDITAS**

14. Centro lėšų šaltiniai yra šie:

14.1. Savivaldybės biudžeto ir valstybės biudžeto asignavimai bei pajamos, gautos už vaikų Centro lankymą;

14.2. kitos teisėtai gautos lėšos.

15. Centro lėšos gaunamos ir naudojamos pagal asignavimų valdytojo patvirtintas programų sąmatas ir laikantis Lietuvos Respublikos teisės aktais nustatytos tvarkos.

16. Valstybės ir Savivaldybės kontrolės institucijos bei Socialinių paslaugų priežiūros departamentas turi teisę įstatymų nustatyta tvarka tikrinti įstaigos ūkinę, finansinę ir socialinio darbo veiklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė:

Direktoriaus pavaduotoja socialiniams reikalams

Žaneta Cikatavičienė